என்னவெல்லாமோ நடக்கிறது இங்கே . எஸ் ராமகிருஷ்ணனின் அனுபவம் வேறு விதமாக இருக்கிறது . இந்த நாவலை படிக்க பல நாட்களை விரையம் செய்ததாக எஸ் ராமகிருஷ்ணன் உணர்கிறார் . தமிழ் செல்வன் கடுமையான மிலிடரி அனுபவம் உள்ளவர் என்பதால் இந்த நாவலை படிப்பதில் அவருக்கு அவ்வளவு கடின அனுபவம் இருக்காது தான் . ஆனால் என்னால் முடியவில்லை என்கிறார் . படு அபத்தமான நாவல் பற்றி விமர்சனம் செய்ய அவருக்கு ஏன் தோன்றியிருக்கும் என நான் ஊகிக்க முயன்றேன் . தன்னுடைய விமர்சனம் இனி வாசகர்களுக்கு இந்த அதீத மதிப்பீடுகள் , பயங்கர பாராட்டு புகழுரைகள் குறித்த அபாய எச்சரிக்கையை ,விழிப்புணர்ச்சியை ஏற்படுத்த வேண்டும் என்ற காரணத்திற்காக ஒரு படுமோசமான நாவல் என தான் உணர்ந்த பின்னும் சகித்துக்கொண்டு அதற்கு விமர்சனம் எழுதியிருக்கிறார் என தோன்றுகிறது .